stanford-oval/wikipedia huggingface dataset:
אייל מעוז
ביוגרפיה

אייל מעוז הוא בנם של יעקב מעוז וד"ר נטע מעוז (לבית רזי). אמו, ילידת כפר ויתקין, היא כימאית אורגנית בהכשרתה, שעבדה שנים רבות ביחידה לפעולות נוער במכון ויצמן למדע, ואביו הוא מהנדס בתחום התפלת המים. מעוז גדל בחיפה וברחובות.
המוזיקה של מעוז מתוארת כסינתזה של רוק, ג'אז ואוונגרד, עם מוזיקה אלקטרונית כבדה בשילוב מוזיקה "רדיקלית יהודית"-מזרח תיכונית. הוא מוביל מספר הרכבים מוזיקליים מקוריים, ביניהם "אדום" (Edom), "דמיון" ולהקת Crazy Slavic Band.
מעוז גם מוביל את הרכב "Maoz-Sirkis Duet", ואת "Maoz-Masaoka Duet" (עם נגנית הקוטו מיה מסאוקה) ואת "היפרקולור" (עם נגן כלי ההקשה האוסטרי לוקאס ליגטי ועם נגן הבס ג'יימס אילגנבריץ), והוא חבר אורח ביצירה "קוברה" של ג'ון זורן.
ההרכבים של אייל הופיעו בפסטיבלי מוזיקה גדולים ברחבי העולם כגון: פסטיבל הג'אז הבינלאומי במונטריאול, פסטיבל ג'אז החורף בניו יורק 2007, פסטיבל ה- BAM של ברוקלין, Verizon Jazz Festival, פסטיבל המוזיקה והמורשת היהודית בניו יורק, בפלורידה- Music Harvest, Jewzapalooza Festival בניו יורק ועוד רבים אחרים.
המוזיקה שלו הושמעה בסרט "שומרי עדן" של יורם פורת, ובסרט התיעודי "היסטוריה של הקולנוע הישראלי" של רפאל נג'ארי, כמו כן במופע " Undress " ב- MTV. בתחנת הרדיו הפופולרית WNYC / NPR ראיינו אותו והקדישו תוכנית של 90 דקות למוזיקה שלו.
אייל החל לחקור מוזיקת ג'אז, רוק ואוונגרד בגיל צעיר. הוא הוביל את הרכב Lemon Juice Quartet שהופיע בקביעות בפסטיבל הג'אז הבינלאומי בים האדום, הלהקה הוציאה שלושה דיסקים ואפיינו את התקליטור "Peasant Songs" כגרסה של המוזיקה של בלה ברטוק ואריק סאטי. התקליטור יצא בחברת Piadrum Records.
שיתוף הפעולה של אייל עם חבר ילדות ותיק, המתופף אסף סירקיס הביא לשני תקליטורים של הצמד; " "Elementary Dialogues" שיצאו לאור ביוני 2009 על ידי חברת Ayler Records (צרפת).
ההרכב האקוסטי המוזיקלי היהודי שלו, "דמיון", זכה לשבחי הביקורת לאחר הופעות בישראל ובאיטליה.
לאחר סיבוב הופעות סולו באוסטריה, אייל השלים סיבוב הופעות גיטרה בסין, הדיסק השני שלו Hope and Destruction, שיצא בחברת התקליטים Tzadik Records, עם אנסמבל אדום (Edom), יצא לאור בשנת 2009. תקליטור הבכורה של הקבוצה כלל את מעוז, את הקלידן ג'ון מידסקי, את נגן הבס שניר עזרא בלומנקרנץ ואת המתופף בן פרובסקי.
דיסקוגרפיה

Edom (Tzadik, 2005)
Hope and Destruction (Tzadik, 2009)
Elementary Dialogues (Ayler, 2009) with Asaf Sirkis
דיסקוגרפיה > עם הרכב 9Volt

Open Circuit (OutNow, 2012)
דיסקוגרפיה > עם the Lemon Juice Quartet

Peasant Songs (Piadrum, 2002)
דיסקוגרפיה > עם John Zorn

Abraxas: Book of Angels Volume 19 (Tzadik, 2012) with Shanir Ezra Blumenkranz
Psychomagia (Tzadik, 2014) with Abraxas
הערות שוליים

↑  All About Jazz, Eyal Maoz: Edom album review @ All About Jazz, All About Jazz (באנגלית)
↑  Dimyon דמיון, by Eyal Maoz's Dimyon, באתר Eyal Maoz's Dimyon
↑  Eyal Maoz's Crazy Slavic Band, Village Voice Staging, ‏2014-07-09
↑  Miya Masaoka and Eyal Maoz, SoundCloud (באנגלית)
↑  Eyal Maoz Music | Maoz - Sirkis Duet, eyalmaoz (באנגלית)
↑  Edom, by Edom, Edom
↑  Lemon Juice Quartet - Peasant Songs: The Music of Erik Satie and Bela Bartok, Discogs (באנגלית)
| --- | --- |
בקרת זהויות :  PLWABN: 9810606830205606  BnF: cb15558519g (data)  ISNI: 0000 0000 4973 7805  LCCN: no2005120944  MusicBrainz: dbca90fa-eecc-47e0-918f-8e0393d910f6  VIAF: 61865131   WorldCat (עם VIAF): 61865131 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אייל מעוז".
איניאקי גודוי

| --- | --- |
אין תמונה חופשית
 לידה:  25 באוגוסט 2003 (בן 21) מקסיקו סיטי, המדינות המקסיקניות המאוחדות 
 שם לידה:  Iñaki Godoy Jasso 
 מדינה:  מקסיקו 
 תקופת הפעילות:  מ-2016 
 https://inakigodoy.actor/
 פרופיל ב-IMDb
 חתימה:   
 
אינאקי גודוי ג'אסו (בספרדית: Iñaki Godoy Jasso; נולד ב-25 באוגוסט 2003) הוא שחקן מקסיקני.
ביוגרפיה

אינאקי גודוי ג'אסו נולד ב-25 באוגוסט 2003 במקסיקו סיטי, מקסיקו. חודש לאחר יום הולדתו הראשון נולדה אחותו מיה, שאותה הוא מחשיב לחברה הטובה ביותר שלו.
בילדותו עודדו אותו לעסוק בענפי ספורט שונים, אם כי לדבריו, לא היה טוב באף אחד מהם. בגיל ארבע, אמו בחרה לרשום אותו לבית ספר לתיאטרון מוזיקלי לילדים בשם "חברת הבמה", לאחר שהבינה את איכויותיו האמנותיות. בבית הספר הוא השתתף במספר הצגות, והתבלט בעיקר בשל "אליס בארץ הפלאות", עליו קיבל ביקורות טובות.
קריירה

בשנת 2016, הוא כיכב בפרק הבכורה של סדרת הטלוויזיה "Blue Demon". באותה שנה ועד 2017 הוא שיחק בסדרת הטלוויזיה המקסיקנית "La querida del Centauro" בתפקיד אמאדו "אל גאטו".
בשנת 2018 הוא שיחק בסדרת הרשת "Por la Máscara: La Serie Web".
בשנת 2019 הוא שיחק את התפקיד של "אל צ'ינוס" באחד עשר פרקים של סדרת הטלוויזיה "Sin miedo a la verdad" והופיע בפרק אחד של סדרת הטלוויזיה "Los elegidos".
בשנת 2020 הוא ערך את הופעת הבכורה שלו בסרט "¡Ánimo Juventud!".
בשנת 2021 שיחק ב־13 פרקים של סדרת המסתורין "מי הרג את שרה?" בשירות הסטרימינג נטפליקס. בנובמבר 2021 פורסם כי גודוי לוהק לתפקיד מונקי די. לופי בסדרת הטלוויזיה של נטפליקס, "וואן פיס".
בשנת 2022, הוא כיכב בסדרת המדע בדיוני של נטפליקס "המשובשים" בתפקיד "חואן רואיז", שיכול להפוך לאיש זאב. באותה שנה, הוא גם השתתף בתפקיד טאבו בסרט הסלאשר "MexZombies".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | ¡Ánimo Juventud! | פדרו |  |
| 2022 | MexZombies | טאבו |  |
| 2022 | No Abras La Puerta | פוסטו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | Blue Demon | אלחנדרו בצעירותו | פרק: "Entre el dolor y el amor" |
| 2016–2017 | La querida del Centauro | אמאדו "אל גאטו" | 128 פרקים |
| 2018 | Por la Máscara: La Serie Web | אאורליו בצעירותו | סדרת רשת; פרק: "El Visitante" |
| 2019 | Sin miedo a la verdad | "הסיני" | 11 פרקים |
| 2019 | Los elegidos | ברונו | פרק: "Explosión" |
| 2021 | מי הרג את שרה? | ברונו לזקאנו | 13 פרקים |
| 2022 | המשובשים | חואן רואיז | תפקיד ראשי; 10 פרקים |
| 2023–הווה | וואן פיס | מונקי די. לופי (אנ') | תפקיד ראשי; 8 פרקים |
הערות שוליים

↑  Iñaki Godoy auf Famous Birthdays, abgerufen am 27. Dezember 2021.
↑  Serienjunkies.de: One Piece: Netflix enthüllt Cast seiner Live-Action-Serie: Inaki Godoy als Monkey D. Luffy von Mario Giglio vom 10. November 2021, abgerufen am 27. Dezember 2021.
↑  Moviepilot: Netflix' One Piece-Serie: So ähnlich sehen die realen Stars den Anime-Vorbildern von Jenny Jecke vom 16. November 2021, abgerufen am 27. Dezember 2021.
↑  The Imperfects – Staffel 1 auf Film-Rezensionen von Oliver Armknecht vom 22. September 2022, abgerufen am 7. November 2022.
אליעזר יבלון

| --- | --- |

 לידה:  1951
 פטירה:  9 בדצמבר 2016 (בגיל 65 בערך)
 מדינה:  ישראל 
 מקום קבורה:  בית עלמין גני אסתר 
 השכלה:  אוניברסיטת בר-אילן 
 תפקיד:  מנכ"ל משרד הרווחה
 תקופת כהונה:  יולי 2015 - דצמבר 2016
 מפלגה:  הבית היהודי 
 
אליעזר (אלי) יבלון (1951 - 9 בדצמבר 2016) היה עורך דין ומנכ"ל משרד הרווחה והשירותים החברתיים מיולי 2015 עד לפטירתו.
ביוגרפיה

יבלון נולד בבית דגן לאפרים ולאה (לבית אנגלשטיין) יבלון. בצעירותו עברה המשפחה לראשון-לציון. בעל תואר ראשון במדע המדינה וקרימינולוגיה ותואר ראשון במשפטים מאוניברסיטת בר-אילן. היה עורך דין ומגשר מוסמך מטעם לשכת עורכי הדין. לאורך השנים כיהן במגוון תפקידי ניהול בתעשייה האווירית לישראל, בהם עוזר מנהל חטכ"א (חטיבת כלי טיס אזרחי), מ"מ מנהל מפעל מכלולים, מ"מ מנהל מפעל מתא ירושלים, ומנכ"ל שא"ל.
יבלון כיהן כחבר מועצת העיר ראשון לציון במשך למעלה מ-25 שנים ומילא מגוון תפקידים לאורך השנים ובהם חבר ועדת כספים, מחזיק תיק חינוך ממלכתי דתי, יו"ר ועדת ביקורת עירונית, מחזיק תיק תרבות תורנית וחבר ועדת בניין עיר. בשנים האחרונות שימש כחבר דירקטוריון תאגיד המים "מניב".
בצעירותו היה יבלון שחקן כדורסל, ובשנים 1975–1982 היה שחקן קבוצת אליצור ת"א בליגת העל בכדורסל וקלע 1163 נקודות במשחקיו בשנים אלו. הוא שיחק בנבחרת חיל האוויר וייצג את ישראל בתחרויות כדורסל בחו"ל.
יבלון היה נשוי ואב לשלושה. נפטר מדום לב ב-9 בדצמבר 2016.
הערות שוליים

↑  הדס גליקו ומיקי פלד, השר כץ רוצה למנות את מקורבו מתע"א אלי יבלון למנכ"ל משרדו, באתר כלכליסט, 12 ביולי 2015
↑  איתי בלומנטל ועומרי אפרים, מנכ"ל משרד הרווחה מת במפתיע, באתר ynet, 9 בדצמבר 2016
אלברט קוסטה

| --- | --- |

 לידה:  25 ביוני 1975 (בן 49) ליידה, ספרד
 מדינה:  ספרד ספרד
 מקום מגורים:  ברצלונה, ספרד
 גובה:  180
 יד חובטת:  ימין
 פעילות כמקצוען:  1993–2006 (כ־13 שנים)
 סה"כ פרסים שצבר:  7,685,228 דולר אמריקאי 
 יחידים
 מאזן קריירה:  272-383
 דירוג שיא:  6 (2002)
 זכיות בטורנירים:  1 (טורנירי גראנד סלאם)
 זוגות
 מאזן קריירה:  30-57
 דירוג שיא:  102 (2004)
 זכיות בטורנירים:  - (טורנירי גראנד סלאם)
 שיאי גראנד סלאם
 זכיות 1
 אליפות אוסטרליה הפתוחה:  רבע גמר (1997)
 אליפות צרפת הפתוחה:  זכייה (2002)
 וימבלדון:  סיבוב שני (1996)
 אליפות ארצות הברית הפתוחה:  סיבוב רביעי (2001)
 
אלברט קוסטה (בספרדית: Albert Costa i Casals ;‏ נולד ב-25 ביוני 1975) הוא טניסאי עבר ספרדי. אחד הטניסאים החזקים בעולם בתחלית המאה ה-21. הוא זכה באליפות צרפת הפתוחה ובסך הכל ב-12 תחרויות ליחידים.
קריירה

אלברט קוסטה החל לשחק טניס בגיל חמש. בשנת 1993 הוא הגיע לגמר אליפות צרפת הפתוחה לצעירים. בשנת 1995 הוא זכה בתואר הראשון לבוגרים.
בשנת 2000 הוא היה חבר של נבחרת גביע דייוויס של ספרד שזכתה בגביע. באותה שנה הוא זכה במדליית ארד באולימפיאדת סידני. בשנת 2002 אלברט קוסטה זכה לראשונה בתחרות גראנד סלאם, אך לא הצליח בהמשך לשחזר הישג זה.
בשנת 2006 הוא פרש סופית.
לאחר הפרישה הוא עוסק באימון.
סיכום השתתפות גראנד סלאם

| תחרות | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | יחס | ניצ'-הפס' |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה |  |  |  | סיבוב שני | רבע גמר | סיבוב שני | סיבוב ראשון | סיבוב ראשון |  | סיבוב רביעי | סיבוב שלישי | סיבוב שלישי | סיבוב ראשון |  | 0 / 9 | 13–9 |
| אליפות צרפת הפתוחה |  | סיבוב ראשון | רבע גמר | סיבוב שני | סיבוב שלישי | סיבוב רביעי | סיבוב שלישי | רבע גמר | סיבוב ראשון | זכייה | חצי גמר | רבע גמר | סיבוב ראשון |  | 1 / 12 | 30–11 |
| אליפות וימבלדון |  | סיבוב ראשון |  | סיבוב שני |  | סיבוב שני | סיבוב ראשון |  |  |  |  | סיבוב ראשון |  |  | 0 / 5 | 2–5 |
| אליפות ארצות הברית הפתוחה |  | סיבוב ראשון |  | סיבוב ראשון | סיבוב ראשון | סיבוב ראשון | סיבוב ראשון | סיבוב שני | סיבוב רביעי | סיבוב שני | סיבוב שני | סיבוב ראשון | סיבוב ראשון |  | 0 / 11 | 6–11 |
| ניצ'-הפס' | 0–0 | 0–3 | 4–1 | 3–4 | 6–3 | 5–4 | 2–4 | 5–3 | 3–2 | 11–2 | 8–3 | 4–4 | 0–3 | 0–0 | 1 / 37 | 51–36 |
אלברט קנר

| --- | --- |
אין תמונה חופשית
 לידה:  19 בפברואר 1899 גוימה, הונגריה 
 פטירה:  21 באוגוסט 1976 (בגיל 77) שיקגו, ארצות הברית 
 מדינה:  הונגריה 
 
אלברט קנר (בהונגרית: Kner Albert;‏ 19 בפברואר 1899, גיומנדרד – 21 באוגוסט 1976, שיקגו) היה מדפיס, גרפיקאי יהודי-הונגרי, אחד מבני משפחת קנר.
ביוגרפיה

אלברט קנר נולד במשפחה יהודית כילד השישי במשפחת המדפיס המפורסם, איזידור קנר. המסורות המשפחתיות השפיעו רבות על ילדותו ועד מהרה נתגלה הכישרון, המיומנות והיצירתיות של אלברט, אך הוא ירש גם את נחישותו וקשיחותו של אביו.
בשנים 1915–1916 למד גרפיקה אצל אישטוואן אורקני, גרפיקאי ומורה בבית הספר לאמנות שימושית. לאחר שירותו בחזית, במלחמת העולם הראשונה, למד בבית הדפוס של אביו בכפר הולדתו, אחר כך היה חניך של ה-Graphische Lehr- und Versuchsanstalt בווינה, תלמידו של רודולף לאריש (Rudolf Larisch) ובשנת 1923 היה סטודנט בלייפציג של פרופסור גיאורג בלווה (Georg Belwe) ב-Akademie für graphische Künste und Buchgewerbe. לאחר לימודיו יצר תחילה חיתוכי עץ לאוסף חוכמת החיים ההודי הפנצ'טנטרה (Panchtanatra), ולאחר מכן לצמד של הספר "הבדיחות של הודג'ה הטורקי". הוא השתמש במוטיבים הודים וטורקים בטעם ובמידה סבירה. הוא ביצע ניסיונות ליישם כריכות, עיצב גיליונות נייר עמילניים צבעוניים, עיצב את הצבע שהומס בעמילן בעזרת כלי מסרק. בהמשך עיצב אלברט גם את נייר הכריכה המקושט של קנר. כישרונו התפתח אף בצילו של אחיו הגדול, אך הוא ייחל ליותר.
בשנת 1924 סיים את התמחותו בבית הדפוס גלובוס בבודפשט. או אז שמו הופיע לראשונה בפרסומי קנר. בשנת 1925 הפך למנהל האמנותי של בית הדפוס הליקון בטימישוארה. משנת 1926 היה המנהל האמנותי ואחר כך מנהל החברה של "דפוס הונגריה" בבודפשט. הוא עבד באופן קבוע גם בדפוס קנר בכפר. משנת 1927 היה עמית בכיר בכתב העת "מדיאר גרפיקה". הוא היה חבר מייסד ב"אגודת אמני הדפסת הספרים והפרסום ההונגרי" שהוקמה בשנת 1928. בשנת 1934 נבחר לחבר ב"אגודת המדפסים ההונגרים". בשנות ה-30 של המאה ה-20 השתתף בהקמת בית הספר החופשי של דז'ה אורבן, ה"אַטַלִיֶה", שם לימד גרפיקה.
הוא התחתן עם סוזן בראון בשנת 1933, בנם אנדראש נולד בשנת 1935, ובתם אנה בשנת 1937. בגלל החוק האנטי יהודי שהתקבל בשנת 1938, החליט לעזוב את הונגריה מחשש למשפחתו. מכיוון שאשתו הייתה אזרחית אמריקאית, לא היה בכך שום מכשול.
בשנת 1940 הוא ומשפחתו היגרו לשיקגו, שם היה ראש מעבדת העיצוב בחברת טכנולוגיית האריזות Container Corporation עד 1965, עד לפרישתו. בשנת 1973 זכה בפרס "האנשים המפורסמים של האריזה". משנות ה-60 היה יועץ מערכת עבור כתבי העת הניו יורקיים Print és a Packaging Design.
לקריאה נוספת

מדיאר גרפיקה גיליון מיוחד לנובמבר 2004
אינדקס ביוגרפי הונגרי
Gyomaendrődi ki kicsoda? Szerk. Szilágyiné Németh Eszter, Kovácsné Nagy Katalin. Gyomaendrőd, Honismereti Egyesület-Szülőföld Baráti Kör, 2004.
Magyar életrajzi lexikon. Főszerk. Kenyeres Ágnes. Bp., Akadémiai Kiadó, 1981.
Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
Révai Új Lexikona. Főszerk. Kollega Tarsoly István. Szekszárd, Babits, 1996-.
Új magyar életrajzi lexikon. Főszerk. Markó László. Bp., Magyar Könyvklub.
Népszabadság (Bp.) ; 1999. aug. 14. (Erdész Á.)
אימאתין

| --- | --- |

 טריטוריה:  הרשות הפלסטינית הרשות הפלסטינית
 נפה:  קלקיליה
 אוכלוסייה:  ‏
  ‑ בעיר:  2,450 (2006)
 קואורדינטות:  32°11′31″N 35°09′27″E﻿ / ﻿32.191944444444°N 35.1575°E﻿ / 32.191944444444; 35.1575 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) אימאתין(למפת צפון השומרון רגילה) אימאתין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אימאתין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אימאתין  he tabBackground:;tabBorder:#aaa;defaultTab:0;
 
אִמַּאתֵ֫ין (בערבית: إماتين) הוא כפר פלסטיני בשומרון, דרומית לקדומים. הוא משתייך לנפת קלקיליה הרחוקה ממנו כ-20 ק"מ.
בשנת 2012, החליטה הרש"פ לכלול באימאתין את היישוב הסמוך – פרעתא (فرعتا).
מקור השם

ישנן שתי סברות שונות. האחת היא שאימאתין מזוהה עם 'אלמתן', המוזכרת בחרסי שומרון שמתקופת מממלכת ישראל. הסברה השנייה קשורה לתקופה מאוחרת יותר. זה היה כפר שומרוני, ועל-פי מסורת שנמסרה במאה ה-20 מפי הכהן גדול השומרוני, צלאח א-דין אילץ 200 מתושבי הכפר להתאסלם (200 בערבית: مئتين – מיאתין) לאחר שכבש את הארץ במאה ה-12.
היסטוריה

באזור הכפר פזורים שברי חרסים רבים. מצפון לכפר נמצאת ח'רבת אל-קסטינה שרידי מבנים, בורות ושברי חרסים מהתקופות: הישראלית, הביזאנטית והערבית וכן מימי הביניים.
במלחמת העולם הראשונה, הכפר היה במסלול נסיגת כוחות האימפריה העות'מאנית וסביבו התארגנו שרידי הקורפוס ה-3 ושרידי הקורפוס ה-15 מול הכוחות התוקפים הבריטיים: קורפוסים 20 ו-21.
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין - אימאתין
| שנה | תושבים | מקור | הערות |
| 1870 |  |  | 33 בתים |
| 1922 | 234 |  |  |
| 1931 | 334 |  | כולל 159 גברים ו-175 נשים, ב-67 בתים. |
| 1945 | 440 |  |  |
| 1961 | 782 |  | 358 גברים ו-424 נשים |
| 1982 | 717 |  |  |
| 1987 | 1,230 |  |  |
| 1997 | 1,741 |  |  |
| 2005 | 2,368 |  |  |
| 2007 | 2,534 |  |  |
תושבי אימאתין משתייכים לארבע משפחות גדולות.
אדמה חקלאות ומים

שטח הכפר אימאתין הוא 7,155 דונם, מתוכם 7,152 דונם הרשומים כקרקע פרטית ועוד 3 דונם מושע. מתוכם: הכפר בנוי על כ-32 דונם, 4,034 דונם מעובדים ו-3,089 דונם אדמה שאינה מעובדת.
שטח הכפר פרעתא הוא 1,664 דונם, מתוכם 1,663 דונם הרשומים כקרקע פרטית ועוד 1 דונם מושע. מתוכם: הכפר בנוי על כ-10 דונם, 1,017 דונם מעובדים ו-673 דונם אדמה שאינה מעובדת.
שטח האדמה של שני הכפרים – אימאתין ופרעתא – הוא 9,003 דונם.
לאחר הסכמי אוסלו בשנת 1995, 5,257 דונם המהווים 58.3% מכלל אדמות הכפר של אימאתין ופרעתא סווגו כשטח B, ו-3,746 דונם המהווים 41.7% הנותרים סווגו כשטח C. מתוך זה הופקעו 163 דונם לצורך בניית היישוב עמנואל.
החל משנת 2010 תושבי אימאתין נהנים מרשת צנרת למי שתייה, בעוד שלחקלאות הם משתמשים בבורות אגירה למי גשמים וכמה בארות.
הערות שוליים

1 2 3  ARIJ, Immatin Village Profile (including Far’ata Locality), The Applied Research Institute – Jerusalem - ARIJ, 2013
↑  בוסתנאי עודד, תולדות עם ישראל בימי בית ראשון, כרך ב, האוניברסיטה הפתוחה, עמ' 262 (על פי יוחנן אהרוני).
↑  ב"ז קדר, אפרים שטרן וחנן אשל (ע), השומרונים תחת השלטון הפרנקי, ספר השומרונים, 2, ירושלים: יד יצחק בן-צבי; רשות העתיקות; המנהל האזרחי ליהודה ושומרון - קצין מטה לארכאולוגיה, 2006, עמ' 594, מסת"ב 965-217-202-2
↑  זאב וילנאי, אנציקלופדיה אריאל לידיעת א"י, ת"א: עם עובד, 1976, עמ' 6697
↑  עזרא פימנטל, נתיב אנז"ק בא"י, ירושלים: אריאל, 2013, עמ' 185
↑  Grossman, David (2004). Arab Demography and Early Jewish Settlement in Palestine. Jerusalem: Magnes Press. p. 251.
1 2 3 4 5 6 7 8 9 10  , إماتين - Immatin אימאתין, Palestine Remembered, 2007
1 2  Government of Palestine, Department of Statistics, 1945, p. 18
↑  Government of Jordan, Department of Statistics, 1964, p. 25
↑  , فرعتا - Far'ata פרעתא, Palestine Remembered, 2007
↑  black_roz, إماتين: نبذة تاريخية - אימאתין: סקירה היסטורית, Palestine Rremembered, 27 במרץ, 2010
| Flag of Senegalיישובי נפת קלקיליה |
| --- | --- | --- |
| ערים | קלקיליה |  |
| מועצות מקומיות | חבלה • כפר ת'ולת' • עזון |  |
| כפרים | אבו סלמאן • אימאתין • אל-פונדוק • באקת אל-חטב • בית אמין • ג'יוס • ג'ינסאפוט • ג'ית • עזון • חג'ה • כפר לאקף • כפר קדום • נבי אליאס • סניריא • עזון עתמה • עיזבת א-טביב • ערב א-רמאדין • פלאמה • פרעתא • ראס א-טירה • ראס עטייה |  |
נפות הרשות הפלסטינית
| --- | --- |
בקרת זהויות :  NLI: 987007584247205171
אינה רולדסן

| --- | --- |

 לידה:  29 במאי 1984 (בת 40) סנדפיורד, נורווגיה 
 שם לידה:  Ina Christine Wroldsen 
 מוקד פעילות:  נורווגיה 
 תקופת הפעילות:  מ-2004 
 סוגה:  אלקטרופופ, פולקטרוניקה, מוזיקת האוס 
 שפה מועדפת:  נורווגית, אנגלית 
 חברת תקליטים:  סייקו מיוזיק, יוניברסל מיוזיק גרופ 
 פרסים והוקרה:  פרס P3 (2018) 
 ina-wroldsen.com
 פרופיל ב-IMDb
 
אינה כריסטין רולדסן (בנורווגית: Ina Christine Wroldsen; נולדה ב-29 במאי 1984), שמוכרת בשם הבמה אינה רולדסן (בנורווגית: Ina Wroldsen), היא זמרת-יוצרת נורווגית. היא גם מוכרת בשם הבמה הקודם שלה, אינה (בנורווגית: Ina). היא הייתה חלק מצמד האלקטרופופ Ask Embla (גר'), עם המפיק והכותב האיסלנדי ארנתור בירגיסון (אנ')‏.
קריירה

היא החלה את הקריירה כמפיקה מוזיקלית, והמשיכה לכתוב שירים לאחרים. היא זכתה במספר פרסי BMI/ASCAP על עבודתה, בין המועמדות למועמדות בפרסי המוזיקה הבריטית ולמספר מועמדויות בפרס שפלמן (אנ'). בין האמנים שהיא כתבה, היו שאקירה, ג'ס גלין, קלין בנדיט, זארה לטרסון, ראג-אנ'-בון מאן, שון פול, דייוויד גטה, ג'יימס ארתור, בריטני ספירס, דמי לובאטו, מדיסון ביר, טייני טמפה, טינשיי, אן-מארי, ליטל מיקס, אולי מארס, הפוסיקט דולז, הוונטד, הסאטרדייז, שונטל, ליאונה לואיס וואן דיירקשן.
ב-2013–2018, היא יוצגה על ידי חברת התקליטים Reverb Music/Reservoir Media Management. מאז 2018, היא מיוצגת על ידי Warner Chappell Music.
היא הייתה חלק מצמד האלקטרופופ Ask Embla (גר'), עם המפיק והכותב האיסלנדי ארנתור בירגיסון (אנ'). ב-2013, הצמד הוציא את האלבום Northern Lights.
ב-6 באוקטובר 2014, היא הוציאה את הסינגל "Aliens (Her er jeg)".
ב-24 באפריל 2015, היא הוציאה את הסינגל "Rebels". ב-17 ביולי באותה שנה, היא הייתה אחת מהכותבים של הסינגל "How Deep Is Your Love" של קלווין האריס ו-Disciples (אנ').‏
ב-8 באפריל 2016, היא הוציאה, בשיתוף פעולה עם ברוילר (אנ'), את הסינגל "Lay it on me". הסינגל הגיע למקום השני בנורווגיה.
בשנת 2016 היא הייתה אחת מהשופטים בגרסה הנורווגית של פופ איידול, Idol - Jakten på en superstjerne‏. היא גם הופיעה בסינגל "Lie to Me" של סטיב איוקי, בסינגל "Breathe" של ג'קס ג'ונס ובסינגל "Places" של מרטן סולבג.
ביוני 2017 היא הוחתמה אצל סייקו מיוזיק. זמן קצר לאחר מכן, ב-27 באוקטובר 2017, היא הוציאה את הסינגל "Strongest". השיר הגיע, בשיאו, למקום הראשון ברומניה, למקום השני בנורווגיה ולמקום ה-20 בדנמרק. השיר היה מועמד בקטגוריית שיר השנה בפרס שפלמן (אנ').‏
באוגוסט 2018, היא הוציאה, בשיתוף פעולה עם אלוק, את הסינגל "Favela", שנכתב בהשראת סרט תיעודי על נשים אמריקאיות לטיניות.
דיסקוגרפיה > מיני-אלבומים

2018: HEX
2021: Matters of the Mind
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2018 | פרסי הרדיו של ה-WDM | הסולן האלקטרוני הטוב ביותר | עצמה | מועמדות |  |
| 2018 | פרס שפלמן | Årets internasjonale suksess (הצלחה בינלאומית של השנה) | עצמה | זכייה |  |
| 2018 | P3 Guld | P3-Prisen (פרס P3) | עצמה | זכייה |  |
| 2019 | פרסי המוזיקה הבריטית | וידאו בריטי | "Breathe" | מועמדות |  |
| 2019 | פרס שפלמן | Årets låtskriver (פזמונאי השנה) | עצמה | זכייה |  |
| 2019 | פרס שפלמן | Årets tekstforfatter (ליריקן השנה) | עצמה | מועמדות |  |
| 2019 | פרס שפלמן | Årets låt (שיר השנה) | "Strongest" | מועמדות |  |
| 2019 | פרסי אייבור נובלו | היצירה המבוצעת ביותר | "Breathe" | מועמדות |  |
הערות שוליים

↑  "Ina Wroldsen skriver for Britney". Nrk.no. ארכיון מ-2012-11-02. נבדק ב-31 בינואר 2018. {{cite web}}:  (עזרה)
↑  "Reservoir Buys Brit Publisher P&P Songs". אורכב מ-המקור ב-2016-08-14. נבדק ב-2021-06-25.
↑  Aliens (Her Er Jeg) by Ina Wroldsen (באנגלית אמריקאית), נבדק ב-2021-06-25
↑  Rebels by Ina Wroldsen (באנגלית אמריקאית), נבדק ב-2021-06-25
↑  Vincentelli, Elisabeth (31 ביולי 2015). "Meet the voice behind Calvin Harris's new hit". Nypost.com. ארכיון מ-2020-05-25. נבדק ב-31 בינואר 2018. {{cite web}}:  (עזרה)
↑  "Reservoir Media Management - INA WROLDSEN ANNOUNCED AS JUDGE FOR POP IDOL NORWAY". אורכב מ-המקור ב-2018-08-08. נבדק ב-2021-06-25.
↑  "Hit songwriter for Clean Bandit and One Direction signs to Simon Cowell's label". Officialcharts.com. ארכיון מ-2020-06-14. נבדק ב-31 בינואר 2018. {{cite web}}:  (עזרה)
1 2  Nominerte Spellemannprisen 2018 - Spellemann (ב־) (ארכיון)
↑  "Alok lança "Favela", música em parceria com a cantora norueguesa Ina Wroldsen". Uol.com.br. ארכיון מ-2021-01-27. נבדק ב-19 בספטמבר 2018. {{cite web}}:  (עזרה)
↑  "Ina Wroldsen og ektemannen slet da de flyttet til Norge". vg.no. ארכיון מ-2020-05-18. נבדק ב-15 ביוני 2018. {{cite web}}:  (עזרה)
↑  "Matters Of The Mind - EP by Ina Wroldsen on Apple Music". Apple Music (US). ארכיון מ-2021-06-03. נבדק ב-29 במאי 2021. {{cite web}}:  (עזרה)
↑  "Nominados 2018 – WDM Radio Awards". Los 40. 21 באפריל 2018. ארכיון מ-2018-06-17. נבדק ב-2021-06-25. {{cite web}}:  (עזרה)
↑  "Ina Wroldsen og ektemannen slet da de flyttet til Norge". vg.no. ארכיון מ-2020-05-18. נבדק ב-15 ביוני 2018. {{cite web}}:  (עזרה)
↑  "Ina Wroldsen got the P3 award" (בנורווגית). NRK. 24 בנובמבר 2018. ארכיון מ-2021-05-19. נבדק ב-2021-06-25. {{cite web}}:  (עזרה)
↑  "Brit Awards-nominert" (בנורווגית). GAFFA. 14 בינואר 2019. ארכיון מ-2020-05-23. נבדק ב-2021-06-25. {{cite web}}:  (עזרה)
↑  Here are the nominations for the Ivor Novellos 2019, NME, ‏2019-04-24 (באנגלית בריטית) (ארכיון)
| --- | --- |
בקרת זהויות :  BIBSYS: 5045492  GND: 1186981776  ISNI: 0000 0003 7272 7914  LCCN: no2017107411  MusicBrainz: c214045a-98fd-4a2b-b42c-47efa4b4472b  NLK: KAC2018M8201  VIAF: 50145971409632331520   WorldCat (עם VIAF): 50145971409632331520
אילש ברודי

| --- | --- |

 לידה:  27 בדצמבר 1899 בודפשט, האימפריה האוסטרו-הונגרית 
 פטירה:  11 בנובמבר 1953 (בגיל 53) סן פרנסיסקו, ארצות הברית 
 מדינה:  הונגריה 
 
אילש ברודי (בהונגרית: Bródy Illés;‏ בודפשט, 27 בדצמבר 1899 – 11 בנובמבר 1953) היה עיתונאי וסופר יהודי-הונגרי-אמריקאי שחי בארצות הברית משנות ה-30. לאחר התחלה כושלת כאמן דיוקנאות, הוא נודע כסופר אוכל גורמה שהמתמקד באוכל ובמסעדות לרבות כתביהם של מבקרי אוכל, שפים והיסטוריוני אוכל. עבור קריירת הכתיבה שלו האיות המועדף על שמו היה Iles Brody; במקורות אחרים שמו נכתב לפעמים בצורה האנגלית כ-Elias Brody.